DE CORNEILLE DE SCHEPPER. iM 



hisou, peu après, le mesme Isidore at esté vers le ducq de Ferrare et 

 marquis de Mantua *, où ayant contrefaict les seaulx du roy Ferdinande, 

 il se porta pour ambassadeur d'icelluy; au moyen de quoy estant la trom- 

 perie descouverte, il fust envoyé bien enchaisné vers Vienne, où il a esté 

 détenu deux ans continuelz en une tour, et ayant, l'an précédent, esté 

 délivré, se transporta vers Ragusium % de là est venu en Constantinoble. 



III". — Veint vers nous messire Cusano, lequel nous récita com- 

 ment Hiérosme Canalettus, lieutenant de l'armée des Vénetiens, avoit puis 

 naguerres faict occire et exécuter par divers supplices plusieurs bons 

 soldats, vassaux des Vénetiens, pour ce qu'ilz avoientservy Andréas d'Auria 

 contre les Turcqz, en la prinse de Coron et aultres places, dont nous 

 avons esté grandement esmerveillez ; nous avons aussy plusieurs signes 

 d'indignation contre les Vénetiens : qu'on avoit deffendu à Pierre Zeni, 

 ambassadeur de Venise la porte du grand Empereur; que plusieurs propos 

 se tenoyent d'Aloisio Grily, qu'on disoit estre ce brun bastard, duquel est 

 prédict, qu'il doive séduire les Turcqs et estre cause de la ruine d'eulx touls. 



V°. — Veint le saws grecq, quy nous récita que Ayas Bassa, lorsque 

 dernièrement passions l'eaue pour aller vers Péra, nous veit, et avoit 

 demandé qui nous estions; qu'on luy avoit respondu que nous estions 

 ambassadeurs crestiens, et qu'allions vers Aloisio Grity, qu'il avoit réplic- 

 qué que nous n'allions vers Begogly, mais vers le grand Empereur mesme, 

 qu'il menassoit audit Begogly et aultres , disant que lors que viendroit 

 plus grand nombre de seigneurs que lors on sçauroit ce qu'ilz vouloyent. 

 Messire Cusano nous a déclaré qu'un certain PoUacre avoit rapporté 

 comment Pierre Perini , lequel estoit sorty de la captivité d'Aloisio Grity, 

 fortifioit ses chasteaux sans se soucier de ce qu'il avoit laissé pour gaige 

 son propre filz, et que ledit Pollacre conseilloit que la paix se feit en 

 Hongrie, pour ce qu'il y avoit force gens appareillez pour lever le siège: 

 dont le discours ne me pleurent jamais, et j'eusse bien voulu que le roy 

 Ferdinande eust faict tout aultre chose plustotz que donner assistence à 

 un tel larron. 



' Mantoue. | ^ Ragiise. 



